Iepirkuma komisijas
03.06.2026. sēdē (protokols Nr. JRS 2026/20P-09) sniegtās atbildes uz jautājumiem par atklāta konkursa “Būvdarbi būvprojektā “Jēkabpils reģionālā slimnīcas virtuves ēkas (kadastra Nr.56010021214010) un noliktavas ēkas tuneļa (kadastra Nr.56010021214009) pārbūve”,
 ID Nr. JRS 2026/20P, dokumentāciju
Jautājums Nr.1:
Lūdz pasūtītāju precizēt vai tehniskajā specifikācijā (būvprojektā) paredzēto materiālu un/ vai iekārtu aizstāšana ar citiem risinājumiem ir pieļaujama būvdarbu laikā, ja izpildītājs ievērojot normatīvo aktu prasības attiecībā uz izmaiņām tehniskajā specifikācijā (būvprojektā) sagatavo un iesniedz materiālu un/vai iekārtu salīdzināšanas aktu, kurā tiek salīdzināts esošā (tehniskajā specifikācijā (būvprojektā)) norādītā materiāla un/vai iekārtas) un aizvietojamā materiāla un/vai iekārtas tehniskie parametri un šāds salīdzinājums apliecina aizvietojamā materiāla un/vai iekārtas ekvivalentumu vai arī tā tehniskie parametri ir labāki un uzlabo plānoto kvalitāti līgumā, nepārsniedzot līguma tāmes robežas? Jautājums netiek attiecināts uz apstākļiem, kad tehniskajā specifikācijā (būvprojektā) paredzēto materiālu un/ vai iekārtu aizstāšana ar citiem risinājumiem ir pamatota ar to ka tie ir noņemti no ražošanas vai nav pieejami tirgū.
Komisijas atbilde:
Komisija norāda, ka jebkuru materiālu var aizstāt ar ekvivalentu.
Būvdarbu izpildes laikā tehniskajā specifikācijā (būvprojektā) paredzēto materiālu un/ vai iekārtu aizstāšana ar citiem risinājumiem ir pieļaujama, ja piedāvātais materiāls un/ vai iekārta ir uzskatāma par ekvivalentu vai tās tehniskie parametri ir augstāki par būvprojektā paredzētajiem, nepasliktinot projektā paredzēto funkcionalitāti, kvalitāti, drošību un ekspluatācijas īpašības.
Šādā gadījumā būvdarbu veicējiem ir jāiesniedz pamatots tehnisko parametru salīdzinājums, kas apliecina piedāvātā risinājuma atbilstību ekvivalenta prasībām.
Jebkuras izmaiņas ir veicamas tikai pēc to izvērtēšanas un saskaņošanas ar autoruzraugu, būvuzraugu un pasūtītāju, kā arī ievērojot spēkā esošo normatīvo aktu prasības un būvniecības procesu regulējošos dokumentus.

Jautājums Nr.2:
Lūdz precizēt Līguma projekta 8.1.punkta nosacījumu, kurā noteikts, ka garantijas termiņš attiecas uz būvdarbiem, pielietotajiem materiāliem, konstrukcijām un tehnoloģijām. Lūdzam skaidrot, ko Pasūtītājs šīs prasības ietvaros saprot ar terminu “tehnoloģijas” un vai ar to ir domātas arī būvdarbu laikā uzstādītās iekārtas. Vēršam uzmanību, ka atbilstoši Ministru kabineta noteikumu Nr. 529 “Ēku būvnoteikumi” 176.2 punktam būvdarbu garantijas termiņš nav piemērojams iekārtām, kas tiek uzstādītas būvdarbu laikā, un šādu iekārtu garantijas termiņu nosaka attiecīgās iekārtas ražotājs tehniskajā dokumentācijā. Ņemot vērā minēto, lūdzam apstiprināt, ka Līguma projekta 8.1. punktā noteiktais 60 mēnešu garantijas termiņš nav attiecināms uz būvdarbu laikā uzstādītajām iekārtām, kuru garantijas termiņš tiek noteikts saskaņā ar ražotāja garantijas nosacījumiem.
Komisijas atbilde:
Iepirkumu komisija norāda, ka Līguma projekta 8.1.punktā lietotais termins “tehnoloģijas” attiecas uz būvdarbu izpildē izmantotajiem tehnoloģiskajiem risinājumiem, metodēm un būvniecības tehnoloģijām, kas piemērotas būvdarbu veikšanas procesā.
Komisija apliecina, ka Līguma projekta 8.1.punktā noteiktais garantijas termiņš nav attiecināms uz būvdarbu laikā uzstādītajām iekārtām, kuru garantijas termiņš nosakāms, atbilstoši attiecīgās iekārtas ražotāja noteiktajiem garantijas nosacījumiem un tehniskajai dokumentācijai.
Vienlaikus pretendents ir atbildīgs par uzstādīto iekārtu pareizu montāžu, pieslēgšanu un integrēšanu būves sistēmā un garantijas termiņa ietvaros atbild par defektiem, kas radušies nekvalitatīvi veiktu būvdarbu rezultātā.

Jautājums Nr.3
Lūdz precizēt, vai vērtēšanas kritērija “P – Līguma izpildē iesaistīto darbinieku apdrošināšana” un Līguma projekta 4.3.–4.4. punktu prasības attiecas tikai uz Būvuzņēmēja darbiniekiem, vai arī veselības apdrošināšana jānodrošina visām līguma izpildē iesaistītajām personām, tai skaitā apakšuzņēmēju darbiniekiem un citu pakalpojumu sniedzēju personālam.
Lūdz arī precizēt, vai prasība tiks uzskatīta par izpildītu, ja apakšuzņēmēji veselības apdrošināšanu saviem darbiniekiem nodrošina patstāvīgi.
Papildus lūdz skaidrot, kā tiks vērtēta šīs prasības izpilde gadījumos, kad līguma izpildes laikā mainās būvobjektā iesaistītais personāls vai tiek piesaistīti jauni darbinieki, kuri iepriekš nav bijuši iesaistīti līguma izpildē.
Komisijas atbilde
Iepirkumu komisija skaidro, ka vērtēšanas kritērija “P” – Līguma izpildē iesaistīto darbinieku apdrošināšana” un Līguma projekta 4.3.-4.4.punkta prasības attiecas uz visiem līguma izpildē iesaistītajiem darbiniekiem, kuri faktiski veic darbus objekta izpildē, neatkarīgi no tā, vai tie ir Būvuzņēmēja, apakšuzņēmēja vai citu līguma izpildē iesaistīto personu darbinieki.
Prasība tiks uzskatīta par izpildītu arī gadījumā, ja apakšuzņēmēji veselības apdrošināšanu saviem darbiniekiem nodrošina patstāvīgi, ar nosacījumu, ka attiecīgajiem darbiniekiem ir spēkā esoša veselības apdrošināšana, kas atbilst iepirkuma dokumentācijā un līgumā noteiktajām prasībām.
Gadījumos, kad līguma izpildes laikā tiek mainīts iesaistītais personāls vai tiek piesaistīti jauni darbinieki, prasība attiecas arī uz šīm personām no to iesaistīšanas brīža līguma izpildē. Pretendentam ir pienākums nodrošināt, ka visā līguma izpildes laikā prasība tiek ievērota, attiecībā uz visiem attiecīgajā brīdī līguma izpildē iesaistītajiem darbiniekiem.

Jautājums Nr.4
Lūdzam precizēt, vai Līguma projekta 4.5. punkta prasība tiks uzskatīta par izpildītu, ja Būvuzņēmējs iesniegs spēkā esošu būvdarbu veicēja civiltiesiskās atbildības obligātās apdrošināšanas polisi un līguma izpildē iesaistīto būvspeciālistu civiltiesiskās atbildības obligātās apdrošināšanas polises, kā arī apdrošinātāja apliecinājumus par konkrētā objekta iekļaušanu attiecīgo polišu segumā.
Ņemot vērā, ka Ministru kabineta 2014. gada 19. augusta noteikumi Nr. 502 pieļauj būvdarbu veicēja un būvspeciālistu civiltiesiskās atbildības obligāto apdrošināšanu nodrošināt ne tikai konkrētam būvobjektam, bet arī vairākiem būvobjektiem vienas polises ietvaros, lūdzam apstiprināt, ka nav obligāti slēdzamas jaunas apdrošināšanas polises tieši šī līguma izpildei.
Vienlaikus apliecinām, ka visā līguma izpildes un garantijas periodā tiks nodrošināta nepārtraukta spēkā esoša apdrošināšanas seguma esamība.

Komisijas atbilde:
Iepirkumu komisija skaidro, ka Līguma projekta 4.5.punkta mērķis ir nodrošināt spēkā esošu civiltiesiskās atbildības apdrošināšanas segumu konkrētajam būvobjektam, atbilstoši Ministru kabineta 2014.gada 19.augusta noteikumu Nr.502 prasībām.
Prasība tiks uzskatīta par izpildītu, ja Būvuzņēmējs iesniegs spēkā esošu būvdarbu veicēja civiltiesiskās atbildības obligātās apdrošināšanas polisi un attiecīgajos gadījumos būvspeciālistu civiltiesiskās atbildības obligātās apdrošināšanas polises, kā arī dokumentus, kas apliecina, ka konkrētais būvobjekts ir iekļauts attiecīgo polišu apdrošināšanas segumā un tiek nodrošināts Līguma 4.5.punktā noteiktais atbildības limits.
Komisija norāda, ka netiek izvirzīta prasība slēgt jaunu, atsevišķu apdrošināšanas polisi tieši šī līguma izpildei, ja iesniegtie dokumenti nepārprotami apliecina, ka konkrētais būvobjekts ir iekļauts apdrošināšanas segumā un tiek ievērotas Līguma un normatīvo aktu prasības.

